Document ID: 32000D0084

Komisijas Lēmums
(1999. gada 21. decembris),
ar kuru groza Lēmumu 1999/276/EK, ar ko paredz īpašus nosacījumus, kas reglamentē Maurīcijas izcelsmes zvejniecības un akvakultūras produktu importu
(izziņots ar dokumenta numuru C(1999) 4755)
(Dokuments attiecas uz EEZ)
(2000/84/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. pantu,
tā kā:
(1) ar 1. pantu Komisijas 1999. gada 23. aprīļa Lēmumā 1999/276/EK, ar ko paredz īpašus nosacījumus, kas reglamentē Maurīcijas izcelsmes zvejniecības un akvakultūras produktu importu [3], nosaka to, ka Lauksaimniecības, zvejniecības un kooperatīvu ministrijas Valsts veterinārajiem dienestiem (OVS) jābūt tai Maurīcijas kompetentajai iestādei, kura apliecina un sertificē zvejniecības un akvakultūras produktu atbilstību Direktīvas 91/493/EEK prasībām;
(2) pēc Maurīcijas administrācijas pārstrukturēšanas zvejniecības produktu veselības sertificēšana ir pārgājusi Lauksaimniecības, pārtikas tehnoloģijas un dabas resursu ministrijas Veterināro dienestu nodaļas (DVS) kompetencē. Šī jaunā iestāde spēj efektīvi pārbaudīt spēkā esošo likumu piemērošanu. Tāpēc Lēmumā 1999/276/EK jāmaina kompetentās iestādes nosaukums un veselības sertifikāta paraugs, kas ir šā lēmuma A pielikumā;
(3) šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmumu 1999/276/EK groza šādi:
1. Ar šādu pantu aizstāj 1. pantu:
"1. pants
Lauksaimniecības, pārtikas tehnoloģijas un dabas resursu ministrijas Veterināro dienestu nodaļai (DVS) jābūt tai Maurīcijas kompetentajai iestādei, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām."
2. Ar šādu punktu aizstāj 3. panta 2. punktu:
"2. Sertifikātos jābūt DVS pārstāvja vārdam, ieņemamam amatam un parakstam un DVS oficiālajam zīmogam tādā krāsā, kas atšķiras no citu atzīmju krāsas."
3. Lēmuma A pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1999. gada 21. decembrī

Labels: 3
18
6